**Referat fra Bestyrelsesmødet den 7/6 2013**

Gennemgang af referatet fra sidst bestyrelsesmøde. Særlig opmærksomhed på figurentuddannelsen, Mona tager kontakt til Gondæk.

Sommerfesten blev drøftet. Niels er kontaktperson for festudvalget.

**Nyt fra udvalgene:**

Bestyrelsen vil rigtig gerne modtage referaterne fra udvalgenes møder.

Der tages kontakt til lydighedsudvalget med henblik på at få uddybet referatet fra deres første møde. Mona tager kontakten.

DM udvalget. Der er kontakt til Guldborgsund kommune ang. baner. Celf og Vandrehjemmet bliver de centrale aktører i forhold til mad. Udvalget arbejder på sovevogne tæt på standpladsen.

Gorm sender priser til Jørgen Weinkouff og udvalget kikker på den tidsplan der er fremsendt.

Korte lydighedshold. Vi forsøger at starte nyt kort lydighedshold op igen lørdag den 29/6 2013. Gorm er tovholder.

Bestyrelsen arbejder forsat på en folder til nye medlemmer. Mona er tovholder på opgaven.

Mentorordningen udskydes som initiativ. Ordningen tages op hvis der viser sig et behov.

Gorm tager kontakt til Carsten ang. Sommerland Falster.

**Evaluering af Corselitze.**

Instruktører skal afstemmes i forhold til antal hunde. Jan udarbejder drejebog. Verdensklasse med helstegt pattegris. Evaluering af lejeren fra medlemsmødet indarbejdes i drejebogen. Der blev drøftet forskellige modeller for instruktører og afvikling af træningen. Maribo og Nakskov inviteres fremadrettet med fokus på at samle vores område.

**Tøj:**

Det bliver muligt at købe følgende tøj gennem klubben med tryk: Soft Shell Jakke, Sweatshirts, T-shirt og regntøj. Logoet gives ikke frit.

Der blev drøftet tøj til DM.

**Adfærd i klubben:**

Bestyrelsen vil henstille til at ALLE medlemme har deres hunde i snor til og fra bilen.

Bestyrelsen vil opfordre alle til at tale pænt til hinanden såvel i klubhuset som på facebook. Der kan altid rettes henvendelse til bestyrelsen og bestyrelsen vil rigtig gerne være i dialog med alle.

Lokalkonkurrence den 27. og 28. juli 2013:

Torkild godkender alle oplæg.

Unghunde – Patruljehunde: tilrettelægger Steffen

Prøvekåring: tilrettelægger Torkild

Kåringsholdet: tilrettelægger Mona Stenild og ?

Kriminal- Vinderhunde: tilrettelægger Gorm Andersen

Jytte Marianne laver tilmeldinger som hun plejer

Samarbejde med Skovbo. Særligt fokus på temadage. Mona er i kontakt med Steen, formand for Skovbo.

Der tages kontakt til husudvalget ang. agylitibanen. Bestyrelsen vil rigtig gerne støtte op om modernisering af banen. Niels W. tager billeder af banen i Farum og drøfter det med husudvalget.